CELEX: 32018D0927
Language: sk
Date: 2018-06-27 00:00:00
Title: Vykonávacie rozhodnutie Komisie (EÚ) 2018/927 z 27. júna 2018, ktorým sa mení vykonávacie rozhodnutie (EÚ) 2015/789 týkajúce sa opatrení proti zavlečeniu organizmu Xylella fastidiosa (Wells et al.) do Únie a jeho rozšíreniu na jej území [oznámené pod číslom C(2018) 3972]

29.6.2018   
            
            
               SK
            
            
               Úradný vestník Európskej únie
            
            
               L 164/49
            
         VYKONÁVACIE ROZHODNUTIE KOMISIE (EÚ) 2018/927
   z 27. júna 2018,
   ktorým sa mení vykonávacie rozhodnutie (EÚ) 2015/789 týkajúce sa opatrení proti zavlečeniu organizmu Xylella fastidiosa (Wells et al.) do Únie a jeho rozšíreniu na jej území
   
      
         [oznámené pod číslom C(2018) 3972]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 štvrtú vetu,
   keďže:
   
               (1)
            
            
               Tretí pododsek článku 4 ods. 2 vykonávacieho rozhodnutia Komisie (EÚ) 2015/789 (2) je zastaraný, pretože všetky oblasti, v ktorých sa uplatňuje potláčanie škodcov, v zmysle článku 7 ods. 1 sú teraz uvedené v prílohe II k uvedenému rozhodnutiu.
            
         
               (2)
            
            
               Dňa 12. marca 2018 talianske orgány oznámili prienik škodcu Xylella fastidiosa (Wells et al.) (ďalej len „špecifikovaný organizmus“) v rôznych častiach nárazníkovej zóny, a najmä veľkého počtu prienikov v úseku posledných 20 km zamorenej zóny na hranici s ochrannou zónou v južnej Apúlii (Taliansku). Vzhľadom na počet prienikov sa dospelo k záveru, že eradikácia špecifikovaného organizmu v súčasnej nárazníkovej zóne už nie je možná. Z dôvodu značných oneskorení pri odstraňovaní rastlín napadnutých špecifikovaným organizmom okrem toho existuje vysoké riziko ďalšieho šírenia smerom na sever regiónu Apúlia, keďže súčasné zóny potláčania a nárazníkové zóny prestali plniť svoju funkciu.
            
         
               (3)
            
            
               Vzhľadom na tento vývoj je vhodné, aby sa namiesto eradikačných opatrení v určitých častiach príslušného územia rozšírila vymedzená oblasť, na ktorú sa vzťahuje potláčanie. Takéto rozšírenie by malo prebehnúť bezodkladne s prihliadnutím na skutočnosť, že so začiatkom obdobia letu hmyzích vektorov, ktoré prenášajú špecifikovaný organizmus, t. j. začiatkom jari, sa zvýšilo riziko ďalšieho šírenia tohto organizmu na ostatnom území Únie. Zamorená zóna by sa preto mala rozšíriť tak, aby zahŕňala dané obce v provinciách Brindisi a Taranto, kde sa zistili prieniky špecifikovaného organizmu. Mala by sa vzťahovať aj na časti provincie Bari, kde je pravdepodobné, že sa tam už uvedený organizmus rozšíril a usadil.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Vykonávacie rozhodnutie (EÚ) 2015/789 sa mení takto:
   
               1.
            
            
               Tretí pododsek článku 4 ods. 2 sa vypúšťa.
            
         
               2.
            
            
               Časť A prílohy II sa mení tak, ako sa uvádza v prílohe k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 27. júna 2018
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Vykonávacie rozhodnutie Komisie (EÚ) 2015/789 z 18. mája 2015 týkajúce sa opatrení proti zavlečeniu organizmu Xylella fastidiosa (Wells et al.) do Únie a jeho rozšíreniu na jej území (Ú. v. EÚ L 125, 21.5.2015, s. 36).
   
      PRÍLOHA
      Časť A prílohy II k vykonávaciemu rozhodnutiu (EÚ) 2015/789 sa nahrádza takto:
      
         „ČASŤ A
         
            Zamorená zóna v Taliansku
         
         Zamorená zóna v Taliansku zahŕňa tieto oblasti:
         
                     1.
                  
                  
                     Provincia Lecce
                  
               
                     2.
                  
                  
                     Provincia Brindisi
                  
               
                     3.
                  
                  
                     Obce v provincii Taranto:
                     
                                  
                              
                              
                                 Avetrana
                              
                           
                                  
                              
                              
                                 Carosino
                              
                           
                                  
                              
                              
                                 Crispiano
                              
                           
                                  
                              
                              
                                 Faggiano
                              
                           
                                  
                              
                              
                                 Fragagnano
                              
                           
                                  
                              
                              
                                 Grottaglie
                              
                           
                                  
                              
                              
                                 Leporano
                              
                           
                                  
                              
                              
                                 Lizzano
                              
                           
                                  
                              
                              
                                 Manduria
                              
                           
                                  
                              
                              
                                 Martina Franca
                              
                           
                                  
                              
                              
                                 Maruggio
                              
                           
                                  
                              
                              
                                 Monteiasi
                              
                           
                                  
                              
                              
                                 Montemesola
                              
                           
                                  
                              
                              
                                 Monteparano
                              
                           
                                  
                              
                              
                                 Pulsano
                              
                           
                                  
                              
                              
                                 Roccaforzata
                              
                           
                                  
                              
                              
                                 San Giorgio Ionico
                              
                           
                                  
                              
                              
                                 San Marzano di San Giuseppe
                              
                           
                                  
                              
                              
                                 Sava
                              
                           
                                  
                              
                              
                                 Statte
                              
                           
                                  
                              
                              
                                 Taranto
                              
                           
                                  
                              
                              
                                 Torricella
                              
                           
               
                     4.
                  
                  
                     Obec v provincii Bari:
                     Locorotondo“